kardosdrur/scandi-wiki huggingface dataset:
Testament

Testament er et amerikansk thrash metal-band, som blev dannet i 1983 i Californien, USA under navnet Legacy. Bandet havde stor indflydelse på thrash metal genren, og var nok det mest populære band som ikke brød ind i mainstream og nød den samme succes som "The Big Four" (Slayer, Megadeth, Anthrax og Metallica) gjorde.

Medlemmer

Nuværende medlemmer 
 Chuck Billy – Vokal
 Eric Peterson – Guitar
 Alex Skolnick – Guitar
 Greg Christian – Bas
 Nick Barker – Trommer
 Paul Bostaph – Trommer (midlertidig musiker for The Formation of Damnation)

Tidligere medlemmer 
 Louie Clemente – Trommer
 John Tempesta – Trommer
 Dave Lombardo – Trommer
 Gene Hoglan – Trommer
 Glen Alvelais – Guitar
 Derrick Ramirez – Bas/Guitar/Vokal
 James Murphy – Guitar
 Jon Allen – Trommer
 "Metal" Mike Chlasciak – Guitar
 Steve "Zetro" Souza – Vokal
 Jon Dette – Trommer
 Steve Smyth – Guitar
 Steve DiGiorgio – Bas
 Chris Kontos – Trommer
 Mike Ronchette – Trommer

Diskografi 
 1987: The Legacy
 1988: The New Order
 1989: Practice What You Preach
 1990: Souls of Black
 1992: The Ritual
 1993: Return to the Apocalyptic City
 1994: Low
 1997: Demonic
 1999: The Gathering
 2001: First Strike Still Deadly
 2008: The Formation of Damnation
 2012: Dark Roots of Earth
 2016: Brotherhood of the Snake
 2020: Titans of Creation

Eksterne henvisninger 

 Officielle hjemmeside
 Officielle MySpace

Musikgrupper fra USA
Thrash metal-grupper
Musikgrupper fra 1983
Falkensee

Falkensee er en by i landkreis Havelland i den tyske delstat Brandenburg ved grænsen til Berlin. Byen blev dannet i 1923 ved en sammanslutning af byerne Seegefeld og Falkenhagen. Byen har været ramt af mange brande, så mange dokumenter om byens ældre historie er forsvundet. I 1920'erne flyttede mange Berlinere til Falkensee – "ud i det grønne".

Under 2. verdenskrig, 1943 oprettede nazisterne en koncentrationslejr med op til 2.500 fanger i Falkensee, som udgjorde en del af KZ-lejren Sachsenhausen.

Efter Tysklands genforening i 1990 øgedes indbyggertallet betydeligt på grund af, at mange personer fra Vestberlin flyttede til byen.

Bydele og bebyggelser 
 Finkenkrug
 Falkenhagen
 Falkenhöh
 Seegefeld
 Falkenhain
 Waldheim

Befolkning

Referencer 

Forstæder til Berlin
Sasja Spesivtsev

Aleksandr Nikolajevitj Spesivtsev (, ,  også kaldet Sasja Spesivtsev; født 1. marts 1970 i Novokusnetsk, Kemerovo oblast, Russiske SFSR) er en russisk seriemorder, der dyrkede kannibalisme på sine ofre. Hans forbrydelser blev opdaget ved et held i 1996.

Biografi 

Han blev født i den sibiriske by Novokusnetsk, og han voksede op i et voldeligt hjem med en voldelig far, som torturerede familien. 
Som voksen myrdede han sin kæreste og blev indlagt på en psykiatrisk institution, hvorfra han senere blev udskrevet. Derefter delte han en lejlighed med sin mor, Ljudmila, og med sin dobermann.

I 1996, efter at en rørskade tvang naboerne til at ringe efter en blikkenslager, fandt man ud af at problemet var i Spesivtsevs lejlighed. Blikkenslageren fik døren åbnet med kraft, da ingen åbnede, da han bankede på.

Da myndighederne kom ind i lejligheden, så de blod på væggene. I køkkenet var der skåle med stykker af menneskekroppe. I badekarret fandt de en lemlæstet, hovedløs krop.

Olga Galtseva blev fundet lemlæstet men stadig i live på sofaen. Hun blev straks kørt til hospitalet, hvor hun var i stand til at fortælle den offentlige anklager, hvad der var sket. Hun døde 17 timer senere.

Spesivtsevs mor havde lokket 3 piger ind i lejligheden, hvor han havde voldtaget og slået dem. Han dræbte en af pigerne og tvang de to andre til at skære hende i stykker i badekarret. Moderen tilberedte kropsdelene til middagsmad. Den anden pige blev dræbt af Spesivtsevs dobermann. Spesivtsev flygtede over balkonen, da han hørte nogle åbne døren. Han blev senere fanget, da han prøvede at voldtage en kvinde i hendes lejlighed.

Politiet fandt en dagbog med detaljer om mordene på 19 piger. Spesivtsev er mistænkt for over et dusin flere mord, men de russiske myndigheder mangler fældende beviser i disse sager.

Spesivtsev blev fundet skyldig i alle 19 mord og dømt til døden, men blev senere overflyttet til et specielt psykiatrisk hospital i Kamysjin.

Hans mor Ludmilla nægtede sig skyldig, men blev dømt til livsvarigt fængsel.

Eksterne henvisninger 
 Mayhem.net's artikel om Sasja Spesivtsev

Personer fra Kemerovo oblast
Seriemordere fra Rusland
Kannibaler
Michael den Tapre

Michael den Tapre (; født ca. 1558, Orașul de Floci i Valakiet, død 9. august 1601 i Turda i Dakien) var en fyrste der kortvarigt forenede Valakiet, Moldavien og Transsylvanien omkring år 1600.

Liv og Død 

Han blev født c. 1558 og var muligvis en uægte søn af Pătrașcu den Gode, fyrst af Valakiet; hans mor var Teodora Cantacuzino . Han holdt flere embeder i landet men måtte flygte i 1593, først til Transsylvanien, derefter til Konstantinopel, hvor den Osmanniske Sultan – dengang Valakiets overhoved – indsatte ham som den nye fyrst.

Michael gjorde oprør mod tyrkerne i 1594 og kæmpede i forbund med Siegmund Báthory af Transsylvanien, Aron Vodă af Moldavien, og den tysk-romerske kejser Rudolf 2. Krigen forsatte med skiftene resultater indtil en fredstraktat i 1599.

Under Michaels regering vandt bojarerne – den rumænske adel – fuld magt over deres bønder som blev træller. 

En magtkamp i Transsylvanien ledte Michael til at marchere ind i oktober 1599. Med Slaget ved Șelimbăr sejrede han over Andreas Báthory og blev fyrste af Transsylvanien under kejserens overhøjhed. I april 1600 angreb han sin fjende Jeremias Movilă, fyrsten af Moldavien, som måtte flygte til Polen. 
Et oprør brød nu ud i Transsylvanien. Efter mange vanskeligheder og skiftende forbund genvandt Michael kontrol. Men kort derefter – den 9. august 1601 – blev han bedraget og myrdet af sine forbundsfæller, Rudolf 2. og hans general Giorgio Basta.

Michael den Tapre og Rumænien 

For rumænske nationalister som Nicolae Bălcescu blev Michael den Tapre en forløber for Rumæniens forening.

Ordenen af Michael den Tapre (Mihai Viteazul), Rumæniens højeste militær-dekoration, blev stifted i 1916.

Eksterne henvisninger 

mere information på rumænsk

Regenter af Rumænien
Tjek fødselsår
Wilmersdorf

Wilmersdorf er en bydel (tysk: Ortsteil) i Charlottenburg-Wilmersdorf-distriktet (tysk: Bezirk) i Berlin, Tyskland. Wilmersdorf har et areal på 7,16 km2 og et befolkningstal på 101.877 (2020). Bydelen har dermed en befolkningstæthed på 14.229 indbyggere pr. km2.

Wilmersdorf har bydelsnummeret 0402.

Wilmersdorf var en historisk landsby tæt ved Berlin (Deutsch-Wilmersdorf), som første gang blev nævnt i 1293 som Wilmerstorff. Fra 1850'erne blev området udviklet til et tæt bebygget, velhavende beboelsesområde, som i 1920 blev en del af Storberlin. Tidligere udgjorde Wilmersdorf sit eget distrikt, men siden 2001 har den indgået som bydel i distriktet Charlottenburg-Wilmersdorf. I 2004 blev Wilmersdorf opdelt i de nuværende bydele Halensee, Schmargendorf, Grunewald og Wilmersdorf.

Den kendte handelsgade Kurfürstendamm går gennem området.

Siden 1968 har Gladsaxe været venskabsby med Wilmersdorf.

Personer med tilknytning til Wilmersdorf 

 Paul Abraham (1892-1960), komponist
 Cora Berliner (1890-1942), økonom og socialvidenskaber
 Bertolt Brecht (1898-1956), dramatiker og digter
 Ernst Busch (1900-1980), sanger og skuespiller
 Marlene Dietrich (1901-1992), skuespiller og chansonnette
 Karl Ernst (1904-1934), politiker og medlem af SA
 Fritz Fliegel (1907-1941), cykelrytter og jagerpilot
 Birger Forell (1893-1958), teolog
 Hans-Jürgen Hellriegel (1917-1944), søofficer og ubådskommandant
 Brigitte Helm (1908-1996), skuespiller
 Dörte Helm-Heise (1898-1941), maler og grafiker
 Erich Kästner (1899-1974), forfatter og journalist
 Hildegard Knef (1925-2002), skuespiller, chansonnette og forfatter
 Gerhard Krüger (1902-1972), filosof
 Walter Küchenmeister (1897-1943), redaktør og forfatter
 Margo Lion (1899-1989), skuespiller
 Maria Gräfin von Maltzan (1909-1997), dyrlæge og modstandskvinde
 Heinrich Mann (1871-1950), forfatter
 Asta Nielsen (1881-1972), skuespiller
 Erich Maria Remarque (1898-1970), forfatter
 Oda Schaefer (1900-1988), forfatter og journalist
 Augustin Souchy (1892-1984), anarkist og pacifist
 Steffie Spira (1908-1995), skuespiller

Berlins geografi
Bydele i Berlin
Brieselang

Brieselang er en by i landkreis Havelland i den tyske delstat Brandenburg.
Kommunen ligger 15 Kilometer vest for Berlin-Spandau ved Berlin Autobahnring, Havelkanalen og jernbanelinjen Berlin-Hamburg i Berliner Urstromtal. Der er 25 km til delstatshovedstaden Potsdam. I umiddelbar nærhed ligger Nymphensee, der er en af de reneste søer i Brandenburg.
Her & Nu

Her & Nu er et dansk billedugeblad, der udkommer hver onsdag. Bladet udgives af Egmont Magasiner, har et oplag på 118.071 eksemplarer og et læsertal på 337.000.

Indholdet har fokus på kendte og kongelige i ind- og udland. 

Bladet udkom første gang onsdag den 19. februar 1997 og kostede de første mange år 10 kr., hvilket var markant mindre end Aller-koncernens Se og Hør og Billed-Bladet, som Egmont ønskede at tage konkurrencen op med. Senere svarede Aller igen ved at lancere Kig Ind til samme pris.

Kilder

Eksterne henvisninger
 Her & Nus hjemmeside 

Tidsskrifter fra Danmark
Egmont Fonden
Novokusnetsk

Novokusnetsk (, ; ) er en by i Kemerovo oblast i Den Russiske Føderation. Novokusnetsk er med sine  indbyggere oblastens næststørste by. Novokusnetsk blev grundlagt  som et kosakfort. Byen ligger omkring 3.000 km. øst for Moskva, i det sydvestlige Sibirien.

Geografi 

Byen er centrum for Kuzbassområdet hvis befolkning udgør mere end 1,3 millioner mennesker. Novokusnetsk ligger på bredden af floden Tom 3.182 km i luftlinje øst for Moskva, 3.740 km ad landevej, i tidszonen MSK +4. Novokusnetsk ligger 218 km syd for oblastens administrative center Kemerovo.

Klima 

Novokusnetsk har ekstremt tempereret fastlandsklima, med betydelige årlige og daglige udsving i temperaturen. Den koldeste måned er januar med en gennemsnitstemperatur på -15 °C, den varmeste måned er juli med en gennemsnitstemperatur på +19,3 °C. Den gennemsnitlige årstemperatur er +1,9 °C. Den gennemsnitlige årlige nedbør er 443 mm.

Historie 

Byen blev grundlagt i 1618 af mænd fra Tomsk som et Kosak Ostrog (fort) ved Tomfloden, der i starten kaldtes Kuznetskij ostrog (). Byen blev sæde for Kuznetskij ujezd () i 1622. Kuznetsk (Кузнецк) fik bystatus i 1689. I Kuznetsk blev Fjodor Dostojevskij gift med sin første kone, Maria Isayeva (1857). SUKPs hurtige industrialisering af Sovjetunionen forvandlede den søvnige by til et stort kulmine- og industricenter i 1930'erne. I 1931-1932, blev byen kendt som Novokuznetsk og mellem 1932-1961 som Stalinsk (), efter Stalin.

Økonomi 

Novokusnetsk er et af de største industrielle centre i det vestlige Sibirien. Der er de to metallurgiske kombinater i byen Kuznetsk (etableret i 1929) og Vestsibirien (1961), begge blandt de største russiske producenter af jerbaneskinner, der ud over findes Nowokusnezker Aluminiumsværk at Nowokusnezker jernlegeringsværk, flere kulminer i Kuzbass, maskinfremstilling, levnedsmiddelsfabrikker og to kraftvarmeværker. På grund af de mange forskellige industrier og deres relativt høje forurenende emissioner, er miljøsituationen i Novokuznetsk yderst anspændt.

Uddannelse og kultur 
Der findes en afdeling af Kemerovo Statsuniversitet, et industrielt universitet, en pædagogisk højskole, samt et medicinsk forskningsinstitut.
Der findes en katedral, flere kirker – herunder Bogoroditskajakirken. Der er to teatre og flere museer, herunder et kunstmuseum, samt et mindemuseum for den verdensberømte forfatter Fjodor Dostojevskij.

Venskabsbyer 
Novokusnetsk er venskabsby med:

Personer med tilknytning til Novokusnetsk 

 Sergej Bobrovskij, russisk ishockeyspiller
 Galina Gortjakova, russisk operasanger

 Elena Kamburova, sovjetisk sanger og skuespiller

Referencer

Ekstern henvisning 

Byer i Kemerovo oblast
Etableret i 1618
Expo 2005

Expo 2005 var en verdensudstilling afholdt i Aichi, Japan. Expo'en varede i 185 dage fra 5. marts til 25. september 2005. Udstillingen var den anden af slagsen afholdt i Japan, hvor den første var Expo 1970 i Osaka.

Omgivelser 
Udstillingen spændte over et areal på 173 hektarer og det estimeres at 15 millioner besøgende overværede den. Der var deltagelse fra 105 lande.

Tema 
Udstillingens tema var "Naturens Visdom" med undertemaer som økologisk sameksistens, fornyelig teknologi og andre naturlige vidundere. På japansk kaldes det Ai-chikyūhaku (愛・地球博), hvilket betyder (groft oversat) Elsk Jorden Expo.

Temasang 
Den officielle temasang for Expo'en hedder "I'll Be Your Love" og er komponeret af Yoshiki Hayashi og opført af en sanger ved navn Dahlia. Den 24. marts 2005 dirigerede Yoshiki et orkester som opførte sangen til en åbningsceremoni for expo'en.

Lande og Udstillinger

Asien

Eksterne henvisninger 

 Faktaside 
 EXPOmuseum.com 

Verdensudstillinger i Japan
Begivenheder i 2005
Kultur i Japan
Ernst Uhrlau

Ernst Uhrlau (født 7. december 1946) er en tysk politolog og tidligere leder af BND (Bundesnachrichtendienst, tysk efterretningstjeneste). Han har tidligere været afdelingsleder hos BND og politichef i Hamburg.

Den 1. september 2005 overtog han ledelsen af BND; han afløste August Hanning.

Politifolk fra Tyskland
Politikere fra Tyskland
August Hanning

August Hanning (født 16. februar 1946 i Nordwalde nordvest for Münster) er en tysk jurist, partiløs politiker og statssekretær (omtrent svarende til departementschef) i Indenrigsministeriet, der tidligere var leder af BND (Bundesnachrichtendienst, tysk efterretningstjeneste) og blev afløst 1. september 2005 af Ernst Uhrlau, hvorefter han blev udnævnt til statssekretær.

Jurister fra Tyskland
MI5

MI5 (Military Intelligence, section 5), officielt Security Service, er Storbritanniens nationale sikkerheds- og efterretningstjeneste med speciale i kontraspionage og national sikkerhed.

Referencer

Eksterne henvisninger 

 mi5.gov.uk

Britiske efterretningstjenester
Etableret i 1909
Nadia Comăneci

Nadia Comăneci (f. 12. november 1961, Oneşti) er en rumænsk gymnast.

Comăneci vandt fem guldmedaljer ved de Olympiske lege i 1976 og 1980. Da hun som den første scorede et perfekt 10.00, kunne måltavlerne ikke vise det – det var aldrig sket før og måltavlerne måtte vise scoren 1.00, da de ikke var indstillet til fire cifre. Sammen med Olga Korbut regnes hun for verdens mest berømte gymnaster. Comăneci trak sig tilbage i 1981.

Comăneci flygtede fra Rumænien kort før revolutionen i 1989. Hun giftede sig med den amerikanske gymnast Bart Conner i 1996. De bor i dag i Norman, Oklahoma, USA. Comăneci har dobbelt statsborgerskab.

Referencer

Eksterne henvisninger 
 

Gymnaster fra Rumænien
Pic du Midi d'Ossau

Pic du Midi d'Ossau (gasconsk Pic de Mieidia d'Aussau) er en markant bjergtop i den vestlige del af Pyrenæerne. Bjergets silhuet, der ligner en tand, og det, at det står helt for sig selv i horisonten, har gjort det let genkendeligt helt nede fra slettelandet i Aquitaine. Det har også gjort det til et symbol for landskabet Béarn og i særdeleshed for det Øvre Béarn.

Geografi 
Pic du Midi d'Ossau befinder sig tæt ved Pourtaletpasset øverst i Ossaudalen. Bjerget består af et sammensunket magmakammer (en caldera), der er omgivet af størknede lavastrømme og aflejringer af vulkansk aske.

Litteratur 
 Robert Ollivier: Le pic d'Ossau, genudgivet i 1980

Se også 
 Navarra
 Pyrenæernes nationalpark
 Vulkan

Eksterne links 
 Historien om bestigelsen af bjerget  
 Rundtur til søerne ved foden af Pic du Midi d'Ossau 
 Kort over ture ved Pic du Midi d'Ossau 
 Fotos og vandreture ved Pic du Midi d'Ossau 

Bjerge i Frankrig
Béarn
Pyrénées-Atlantiques
Kirgisistans flag

Kirgisistans flag består af et rødt felt med en gul sol i midten, med 40 stråler som repræsenterer de 40 kirgisiske stammer. I solens centrum bliver en rød ring krydset af to sæt med tre streger, en stiliseret fremstilling af taget i en traditionel kirgisisk jurt. Dette skal både symbolisere forfædrenes traditionelle hjem og stå som et symbol for universet. Den røde farve symboliserer mod og frygtløshed. Solens gule farve står for fred og velstand.

Flaget blev vedtaget under nationalforsamlingen Jogorku Keneshs 8. seson 3. marts 1992 og blev officielt taget i brug to dage senere.

Kirgisistans flag er tegnet af E. Aidarbekov, B. Jaichibekov, S. Iptarov, J. Mataev og M. Sydykov.

Sovjetrepublikken Kirgisistans flag 

I tiden hvor Kirgisistan var en del af Sovjetunionen havde landet forskellige flag med sovjet-kommunistisk symbolik. Det første af disse var rødt med republikkens navn påskrevet i gult. I 1953 fik Sovjetrepublikken Kirgisistan nyt flag. Det var rødt, men uden inskription. I stedet blev flaget baseret på Sovjetunionens røde flag med hammer, segl og stjerne i kantonen. Derudover havde det vandrette striber i blåt, hvit og blåt gennem midten af flagdugen. De andre sovjetrepublikker havde flag efter samme model, med et eget mønster, der var særegent for hver enkelt sovjetrepublik.

Kilder 
 State symbolism fra Kirgisistans præsident

Litteratur 
 Album des pavillons nationaux et des marques distinctives. National flags and distinctive markings, Service hydrographique et océanographique de la marine, Brest, 2000.
 V. A. Sokolov: Flagi Rossijskoj Imperii i SSSR v dokumentakh, Moskva: MGIU, 2001.

Nationale flag
Flag
Tassos Papadopoulos

Tassos (Efstathios) Nikolaou Papadopoulos (; født 7. januar 1934 i Nicosia, død 12. december 2008 i Nicosia) var en cypriotisk politiker, som var præsident på Cypern fra 28. februar 2003 til 17. februar 2008. Han har indtil 2006 været leder for centrumspartiet Dimokratiko Komma (Det demokratiske parti). Han blev valgt til præsident den 16. februar 2003 med 51,5 % af stemmerne i første valgrunde, foran den siddende præsident Glavkos Kliridis.

Ved præsidentvalget 17. februar 2008 kom han på tredjepladsen i første runde med 31,8 % af stemmerne. Valget blev vundet af Dimitris Christofias fra det kommunistiske Progressive arbejderparti.

Æresbevisninger 
Tassos Papadopoulos blev Kommandør af Storkorset af Trestjerneordenen den 15. marts 2007.

Kildehenvisninger 

Cyperns præsidenter
Politikere fra Cypern
Personer fra Nicosia
Kommandører af Storkorset af Trestjerneordenen
Ronny Andersen

Ronny Andersen (født 5. november 1979) er en dansk heraldiker og kongelig våbenmaler, en position han overtog efter Aage Wulff. Andersen blev student fra Haderslev Katedralskole i 1999, og læste derefter historie og dansk på Syddansk Universitet, hvor han blev cand.mag. i 2009. Siden 2011 har han været redaktør for Skandinavisk Vapenrulla.

Han har bl.a. komponeret våbnene for en række nye kommuner efter Strukturreformen i 2007:

 Billund Kommune
 Egedal Kommune
 Faxe Kommune
 Frederikssund Kommune
 Guldborgsund Kommune
 Hillerød Kommune
 Ikast-Brande Kommune
 Langeland Kommune
 Vejen Kommune

I 2011 designede han udgaverne af rigsvåbenet som benyttes på 10- og 20-kronemønterne i Danmark. Han designede også den heraldisk inspirerede bagside til jubilæumsmønten til Dronningens 40 års regeringsjubilæum i 2012.

Referencer

Eksterne henvisninger 
 Ronny Andersens firmawebsite

Heraldikere fra Danmark
Personer i Kraks Blå Bog
Alumni fra Syddansk Universitet
Graft-De Rijp

Graft-De Rijp er en kommune i Holland, i provinsen Nordholland.

Population centres 

Kommunen Graft-De Rijp består af de følgende byer, landsbyer og/eller distrikter: De Rijp, Graft, Markenbinnen, Noordeinde, Oost-Graftdijk, Starnmeer og West-Graftdijk.

Local ledelse 

Kommunalrådet i Graft-De Rijp består af 13 sæder, der er fordelt som følger:

 CDA – 4 
 PvdA – 4 
 VVD – 4 
 Gemeentebelangen – 1

Kilder

Referencer 
 Polderwijzer.nl: Kommunens hjemmeside
 Statistik er fra SDU Staatscourant 

Alkmaar
Tidligere kommuner i Nordholland
Holst, Advokater

Holst, Advokater blev etableret i 2007 med hovedkontor i Aarhus og har siden 2018 haft kontorfacilitet i København også. Advokatfirmaet beskæftiger omkring 90 medarbejdere, hvoraf ca. halvdelen er jurister og den anden halvdel er fordelt på sekretærer og administrativt personale. 
Holst, Advokater er opkaldt efter en af firmaets mest erfarne partnere, Jørgen Holst.

Historie

I år 2007 valgte en række partnere fra Bech-Bruun at forlade firmaet sammen med en gruppe medarbejdere (jurister og administrativt personale), ca. 50 i alt. Dette resulterede i, at Bech-Bruun ikke længere var Danmarks største advokatkontor (Danmarks største advokatfirma var herefter Kromann Reumert). Udbryderne fra Bech-Bruun dannede virksomheden Holst, Advokater den 1. april 2007 i Aarhus. Firmaet er opkaldt efter Jørgen Holst.

Henvisninger 

Advokatvirksomheder i Danmark
Etableret i 2007
Virksomheder i Aarhus
Morten Roland Hansen

Morten Roland Hansen er H.K.H. Kronprins Frederiks privatsekretær og presserådgiver for sportslige anliggender, nærmere bestemt kronprinsens kandidatur til Den Internationale Olympiske Komité.

Han kom fra en stilling i Folketinget, hvor han i en årrække havde været sekretær for Udenrigspolitisk Nævn.

Kilde 
 Kronprinsen ansætter rådgiver – Politiken.dk
 

Tjek fødselsår
Hofembedsmænd fra Danmark
Cross

Cross har flere betydninger:

 Henri-Edmond Cross - fransk maler
 Cross country – en løbedisciplin i terræn
 Cycle cross – en cykeldisciplin i terræn
 Motocross – en motorcykeldisciplin på kuperet bane
 † – et musikalbum fra Justice
Cross (løbesport)

Cross country (også kendt som terrænløb eller blot cross) er en løbedisciplin indenfor atletikken, hvor atleter konkurrerer i et terræn, som er anderledes end landevejen eller atletikbanen. Underlaget kan således variere fra græs over skovstier til decideret mudder eller ligefrem gennem vand. Grundet ruternes skiftende elevation kan det være svært at måle rutens egentlige længde op, derfor bliver de markeret med omtrentlig længde. 

Sporten stammer fra England, hvor man med inspiration i hestesportens steeplechase havde konkurrencer, hvor målet var det nærmeste kirketårn. Udøverne måtte som en del af løbet forcere hække, hegn og grøfter. Det er dog i USA, at den har sin største anerkendelse, her er den således den mest udbredte løbedisciplin blandt ungdomsudøvere. Hvert år deltager over 20.000 universitetsstuderende i de mange crossløb, som om efteråret afholdes universiteterne imellem.

I Danmark organiseres sporten blandt andet af Dansk Atletik Forbund, der står for de nationale mesterskaber. Her konkurreres der på hhv. kort og lang distance. Den korte distance er 4 km for begge køn, mens den lange er 6 km for kvinder og 10 km for mænd.

Internationale danske præstationer 
Carsten Jørgensen blev Danmarks første europamester da han i 1997 vandt ved EM Cross i Spanien. Den bedste danske præstetion til VM Cross står Niels Kim Hjorth for, da han i 1984 blev nr. 14.

Danmarksmesterskaber 
Oversigt over de seneste danske mesterskaber:

DM Lang Cross 
 DM Lang Cross i København d. 23. februar 2008
 Damer – 29.48 min
 Ida Fallesen
 Herrer – 31.43 min
 Jesper Faurschou

 DM Lang Cross i Viborg d. 14. oktober 2007
 Damer – 28.56 min
 Anna Holm Jørgensen
 Herrer – 31.37 min
 Steen Walter

 DM Lang Cross i Blovstrød d. 29. oktober 2006
 Damer – 29.40 min
 Anna Holm Jørgensen
 Herrer – 33.47
 Steen Walter

DM Kort Cross 
 DM Kort Cross i København d. 24. februar 2008
 Damer – 14.17 min
 Ida Fallesen
 Herrer – 11.58
 Jesper Faurschou

 DM Kort Cross i Randers d. 4. marts 2007
 Damer – 16.03 min
 Anna Holm Jørgensen
 Herrer – 13.27
 Jesper Faurschou

Se også 
 Bjergløb

Eksterne henvisninger 
 Dansk Atletik Forbund

Atletikdiscipliner